

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ**

**ΓΡΑΦΕΙΟ ΤΥΠΟΥ**

Ταχ.Δ/νση: Α. Παπανδρέου 37

Ιστοσελίδα:www.minedu.gov.gr  
E-mail: press@minedu.gov.gr

Μαρούσι, 12/06/2020

**Δελτίο Τύπου**

**Υποβολή αιτήσεων για την εισαγωγή μαθητών/τριών στα Πρότυπα και Πειραματικά Σχολεία για το σχολικό έτος 2020-2021.**

Οι γονείς και κηδεμόνες που ενδιαφέρονται τα παιδιά τους να εισαχθούν σε Πρότυπο ή Πειραματικό Σχολείο το σχολικό έτος 2020-2021 καλούνται να υποβάλουν αίτηση μέσω της Ενιαίας Ψηφιακής Πύλης [gov.gr](https://back.alfavita.gr/Downloads/gov.gr) (στην διαδρομή [Εκπαίδευση/Εγγραφή σε σχολείο/Εγγραφή σε Πρότυπο / Πειραματικό Σχολείο](https://www.gov.gr/ipiresies/ekpaideuse/eggraphe-se-skholeio/eggraphe-se-protupo-peiramatiko-skholeio)) **από σήμερα, 12 Ιουνίου έως και 20 Ιουνίου 2020.** Διευκρινίζεται ότι οι γονείς και οι κηδεμόνες των μαθητών/-τριών  μπορούν να υποβάλουν αίτηση **μόνο σε ένα** Πρότυπο Σχολείο και εναλλακτικά εάν το επιθυμούν **και σε ένα** Πειραματικό. Για τις διαθέσιμες θέσεις στα Πρότυπα και Πειραματικά Σχολεία παρακαλούμε επισκεφτείτε την [ιστοσελίδα αιτήσεων](https://www.iep.edu.gr/pps/) της Δ.Ε.Π.Π.Σ.

Η εισαγωγή μαθητών/τριών στην εισαγωγική τάξη Πειραματικών Νηπιαγωγείων, Δημοτικών, Γυμνασίων και Λυκείων **θα γίνει με κλήρωση στις 25 Ιουνίου 2020, στις 11 π.μ.**

Η κλήρωση θα διεξαχθεί ηλεκτρονικά στο 2ο Πρότυπο Γυμνάσιο Αθηνών (Τ. Φιλήμονος 36-38 & Τσόχα). Περισσότερες πληροφορίες θα ανακοινωθούν από την Δ.Ε.Π.Π.Σ. στην [ιστοσελίδα](http://depps.minedu.gov.gr/) της**.**